कभी किसी शॉपिंग मॉल के चेंजिंग रूम में तो कभी किसी पब्लिक टॉयलेट या फिर होटल के वॉश रूम में महिलाओं के नहाते और कपड़े बदलते वीडियो की खबरें अब आम बात हो गई हैं। लेकिन थोड़ी-सी सावधानी रखकर ऐसी घटनाओं से बचा जा सकता है। खुफिया कैमरे के अलावा कई बार इन जगहों पर ऐसे शीशे लगे होते हैं, जिनके आर-पार देखा जा सकता है। इसे टू-वे मिरर कहते हैं। देखने में तो ये नॉर्मल ही लगते हैं, लेकिन दूसरी तरफ से कोई आपको देख सकता है।